smcproject/ml-wiki-sentences huggingface dataset:
1918 ആഗസ്ത് 23 ന് പഴയ തിരുവിതാംകൂറിലെ പീരുമേടിലാണ് അന്ന മാണി ജനിച്ചത് .
ഡോക്റ്ററാവാനായിരുന്നു മോഹമുണ്ടായിരുന്നതെങ്കിലും, സാഹചര്യങ്ങൾ അനുകൂലമല്ലായിരുന്നതിനാൽ  
മദ്രാസിലെ പ്രസിഡെൻസി കോളേജിൽ നിന്നും ഭൗതികശാസ്ത്രത്തിലും, രസതന്ത്രത്തിലും ബിരുദം നേടി.
ബിരുദപഠനത്തിനു ശേഷം ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ  നോബൽ പുരസ്കാര ജേതാവ് സി.വി രാമന്റെ മേൽനോട്ടത്തിൽ ഗവേഷണം തുടങ്ങി.
വജ്രത്തിന്റേയും മറ്റു അമൂല്യരത്നങ്ങളുടേയും പ്രകാശവികിരണരീതികളായിരുന്നു ഗവേഷണവിഷയം.
താമസിയാതെ ഈ വിഷയത്തിൽ ആധികാരികമായ പ്രബന്ധങ്ങൾ  അന്നാ മാണി പ്രസിദ്ധീകരിച്ചു.1945-ൽ പി.എച്.ഡി ബിരുദത്തിനായുളള തീസിസ് മദ്രാസ് യൂണിവേഴിസിറ്റിക്ക് സമർപ്പിച്ചശേഷം   പിന്നീട് ബ്രിട്ടണിലെ ഇംപീരിയൽ കോളേജിൽ കാലാവസ്ഥാശാസ്ത്ര ഉപകരണങ്ങളെപ്പറ്റി പഠനം നടത്തി.
ചില സാങ്കേതിക തടസ്സങ്ങളാൽ മദ്രാസ് യൂണിവേഴിസിറ്റി അന്നാ മാണിക്ക് ഡോക്ററർ ബിരുദം നല്കുന്നതിന് വിസമ്മതിച്ചു.
1948-ൽ ഇന്ത്യയിൽ തിരിച്ചെത്തിയതിനു ശേഷം പൂനെയിലെ  ഇന്ത്യൻ കാലാവസ്ഥാ പഠനകേന്ദ്രത്തിൽ ജോലിയിൽ പ്രവേശിച്ചു.
1976-ൽ ഈ സ്ഥാപനത്തിന്റെ  ഡെപ്യൂട്ടി ഡയറക്ടറായി ഔദ്യോഗിക ജീവിതത്തിൽ നിന്ന് വിരമിച്ചു.
അന്തരീക്ഷ ഓസോൺ ഗവേഷണ രംഗത്ത് അതീവ തൽപ്പരയായിരുന്ന ഇവർ 30-ൽ ഏറെ വർഷങ്ങൾ ഈ മേഖലയിൽ നടത്തിയ പ്രവർത്തനത്തിന്റെ ഭാഗമായി 1987-ൽ ഇന്ത്യൻ നാഷണൽ സയൻസ് അക്കാദമിയുടെ കെ.ആർ രാമനാഥൻ മെഡൽ നേടി.
ഇന്ത്യ ഉപഭൂഖണ്ഡത്തിനു മീതെയുളള സൗരോർജ വികിരണത്തെക്കുറിച്ച് അന്ന മാണിയുടെ നേതൃത്വത്തിൽ ക്രോഡീകരിച്ച കൈപ്പുസ്തകവും ,പവനോർ ഊർജ്ജസാധ്യതകളെക്കുറിച്ച് അവർ ഏകയായി നടത്തിയ പഠനവും റഫറന്സ് പുസ്തകങ്ങളായി ഇന്നും ഉപയോഗിക്കപ്പെടുന്നു.
ഗാന്ധിജിയുടെ ആശയങ്ങളിൽ ആകൃഷ്ടയായി ലളിതമായ ജീവിതം നയിച്ചിരുന്ന  അന്ന മാണി 2001 ആഗസ്ത് 16 ന് അന്തരിച്ചു.
ഗവേഷണ കൃതികൾ ഹാൻഡ് ബുക്ക് ഓഫ് വിൻഡ് എനെർജി ഡാറ്റ ഇൻ ഇന്ത്യ Handbook of Solar Radiation Data for India 1981 Solar Radiation over India അവലംബം
അന്ന ബോച്ച് Photo of Anna Boch (before 1900) Falaise - Côte de Bretagne .
62 x 84 cm.
അന്ന റോസലീ ബോച്ച് Anna Rosalie Boch (10 February 1848 – 25 February 1936) ഒരു ബെൽജിയൻ ചിത്രകാരിയായിരുന്നു.
സെയിന്റ് വാസ്ത് എന്ന സ്ഥലത്തു ജനിച്ചു.
1936ൽ ബെൽജിയത്തിലെ ഇക്സെല്ലെസ് എന്ന സ്ഥലത്തു മരിച്ചു.
അവിടെത്തന്നെയുള്ള സെമിത്തേരിയിൽ അടക്കംചെയ്തു.
രചനാരീതി Anna Boch, c. 1889, by Théo van Rysselberghe
ബോച്ച് നവ-ഇംബ്രഷണിസ്റ്റ് പ്രസ്ഥാനത്തിനൊപ്പമായിരുന്നു.
അവരുടെ മുൻരചനകൾ ഒരു പോയിന്റ്ലിസ്റ്റ് ടെക്നിക്ക് ഉപയോഗിച്ചാണു നിർവ്വഹിച്ചിരുന്നത്.
എന്നാൽ അവർ മ്‌പ്രഷനിസ്റ്റ് ശൈലിയാണു പിന്തുടർന്നത്.
ഇസിദോർ വാർഹെയ്ഡെന്റെ ശിഷ്യയായിരുന്ന അവരെതിയോ വാൻ റിസ്സെൽബെർഷി സ്വാധീനിച്ചു.
ശേഖരണം
തന്റെ രചനകൽ കൂടാതെ ബോച്ച് ആ കാലഘട്ടത്തിലെ ഏറ്റവും പ്രധാന ഇമ്പ്രഷനിസ്റ്റ് ചിത്രങ്ങളുടെ ഒരു വലിയ ശേഖരം ശേഖരിച്ച് സൂക്ഷിച്ചുവച്ചിരുന്നു.
അവർ അന്നത്തെ ചെറുപ്പക്കാരായ അനവധി ചിത്രകാരന്മാരെ പ്രോത്സാഹിപ്പിച്ചിരുന്നു.
തന്റെ സഹോദരനായ യുജീൻ ബോച്ചിന്റെ സുഹൃത്തായിരുന്ന വിൻസന്റ് വാൻഗോഗ് അത്തരത്തിൽ പ്രോത്സാഹിപ്പിച്ചിരുന്നവരിൽ പെടുന്നു.
വാൻ ഗോഗിന്റെ റെഡ് വന്യാർഡ് The Vigne Rouge ( The Red Vineyard ), എന്ന ചിത്രം ബോച്ച് വാങ്ങി.
വാൻഗോഗ് അത്യപൂർവ്വമായേ തന്റെ രചനകൾ വിറ്റിരുന്നുള്ളു.
അന്ന ബോച്ചിനു മാത്രമേ തന്റെ രചനയിലൊന്നു നൽകിയുള്ളു.
അന്നയുടെ ബോച്ച് ശേഖരം അവരുടെ മരണശേഷം മാത്രമേ വിറ്റുള്ളു.
തന്റെ മരണപത്രത്തിൽ തന്റെ പണം പാവപ്പെട്ട ചിത്രകാരന്മാരായ സുഹൃത്തുക്കൾക്കായി നൽകാനായി നിർദ്ദേശിച്ചിട്ടുണ്ട്.
The Red Vineyard , by Vincent van Gogh, bought from him by Anna Boch മഹത്ത്വം
അവരുടെ 140 പെയിന്റിങ്ങുകൾ അവരുടെ തോട്ടക്കാരന്റെ മകളായ ഇഡ വാൻ ഹീലവിഞിനു സമർപ്പിച്ചു.
ഈ ചിത്രങ്ങളിൽ ഈ കുട്ടി കുഞ്ഞായിരിക്കുമ്പോൾ പൂന്തോട്ടത്തിലിരിക്കുന്നതായാണു ചിത്രീകരിച്ചിരിക്കുന്നത്.
1968ൽ ഈ 140 ചിത്രങ്ങൾ അവരുടെ ബന്ധുവായ ലുട്വിൻ വോൺ ബോച്ച് വാങ്ങി.
അദ്ദേഹം ഒരു സിറാമിക് സ്ഥാപനത്തിന്റെ ഉടമയായിരുന്നു.
1992ൽ ഇഡയുടെ മരണം വരെ ഈ ചിത്രങ്ങൾ അവരുടെ വീട്ടിൽ സൂക്ഷിക്കപ്പെട്ടു.
അന്ന ബോച്ചിന്റെ വില്പത്രം പ്രകാരം ചില പെയിന്റിംഗുകൾ ചില മ്യൂസിയങ്ങൾക്കും നൽകി.
അവരുടെ പേര് മോസ്കൊയിലെ പുഷ്കിൻ മ്യൂസിയവും പാരിസിലെ മുസി ഡി ഓഴ്സേയിലും ബന്ധപ്പെട്ട് ഉണ്ട്.
അവലംബം സ്രോതസ്സ് P. V. Berko, Dictionary of Belgian painters born between 1750 1875 , Knokke 1981, p. 51.
അന്ന ബ്ളൗൻറ് ഇംഗ്ലീഷ് വിലാസം https://ml.wikipedia.org/wiki/Anna_Blount Anna Blount and her young daughter Ruth, from a 1911 publication.
ചിക്കാഗോയിലെ , ഒരു ഗ്രാമമായ ഓക്ക് പാർക്കിൽ നിന്നുള്ള ഒരു അമേരിക്കൻ ഡോക്ടറായിരുന്നു അന്ന ബ്ളൗൻറ് (ജനുവരി 18, 1872 - ഫെബ്രുവരി 12, 1953)1897 ജൂൺ 17 ന് നോർത്ത് വെസ്റ്റേൺ യൂണിവേഴ്സിറ്റിയിൽ നിന്ന് ഡോക്ടറേറ്റ് നേടിയ അവർ 1889-ൽ സ്ഥാപിതമായ ചിക്കാഗോയിലെ ഒരു അഭയാർത്ഥികേന്ദ്രമായ ഹൾ ഹൗസിൽ അവരുടെ മെഡിക്കൽ സേവനങ്ങൾ സ്വമേധയാ നൽകി.
മറ്റു സ്ത്രീകളെ ഡോക്ടർ ആവാൻ പ്രോത്സാഹിപ്പിക്കുകയും ദേശീയ മെഡിക്കൽ വനിതാ അസോസിയേഷൻ പ്രസിഡന്റ് ആയി പ്രവർത്തിക്കുകയും ചെയ്തു.
അമേരിക്കയിലെ ജനനനിയന്ത്രണ പ്രസ്ഥാനത്തിലെ നേതാവും ജനനനിയന്ത്രണത്തിന്റെ ഉപജ്ഞാതാവുമായിരുന്ന അവർ ജനന നിയന്ത്രണ റിവ്യൂ മാഗസിനിൽ നിരന്തരം ജനനനിയന്ത്രണത്തെക്കുറിച്ചുള്ള ലേഖനങ്ങൾ സംഭാവന ചെയ്തിരുന്നതു കൂടാതെ ആദ്യത്തെ അമേരിക്കൻ ജനന നിയന്ത്രണ സമ്മേളനത്തിന്റെ സമിതിയിൽ അവരുടെ സേവനവും നല്കിയിരുന്നു.
അന്ന മരിയ ലെൻ‌ഗ്രെൻ ഇംഗ്ലീഷ് വിലാസം https://ml.wikipedia.org/wiki/Anna_Maria_Lenngren
സ്വീഡിഷ് ചരിത്രത്തിലെ ഏറ്റവും പ്രശസ്തയായ കവയിത്രികളിൽ ഒരാളാണ് അന്ന മരിയ ലെൻ‌ഗ്രെൻ, നീ മാൽ‌സ്റ്റെഡ് (ജൂൺ 18, 1754 - മാർച്ച് 8, 1817).
അവരുടെ അച്ഛനും സഹോദരനും കവികളായിരുന്നു.
അവരുടെ ഏറ്റവും അറിയപ്പെടുന്ന കവിതകളിലൊന്ന് Några ord till min kära dotter, ifall jag hade någon ("എന്റെ പ്രിയപ്പെട്ട മകൾക്ക് ഉപദേശം, എനിക്ക് ഒന്ന് ഉണ്ടെങ്കിൽ").
സ്നോബറി ഹാൻസ് നോഡ്സ് മോർഗോൺസാമൻ("His Grace's morning snooze") , ഗ്രെവിനാൻസ് ബെസക് ("The Countess's visit") എന്നിവക്കെതിരായ ആക്ഷേപഹാസ്യ കവിതകളിൽ സ്വീഡന്റെ ക്ലാസ് സിസ്റ്റത്തെക്കുറിച്ച് അവർ എഴുതി.
കവി മാഗ്നസ് ബ്രൈനോൾഫ് മാൽംസ്റ്റെഡിന്റെയും (1724–1798) ഉപ്സാല സർവകലാശാലയിലെ ലാറ്റിൻ പ്രൊഫസറായ മൂർത്ത ജോഹന്ന ഫ്ലോറിന്റെയും (മരണം 1788) മകളായി അന്ന മരിയ ലെൻഗ്രെൻ ജനിച്ചു.
അവരുടെ പിതാവ് മൊറാവിയൻ സഭയിലെ അംഗമായിരുന്നു.
സാമൂഹ്യപ്രവർത്തനങ്ങൾക്ക് പേരുകേട്ടയാളായിരുന്നു.
1772 മുതൽ അദ്ദേഹം തന്റെ വീട്ടിൽ പാവപ്പെട്ട കുട്ടികൾക്കായി ഒരു സ്കൂൾ നടത്തി.
അവരുടെ മാതാപിതാക്കൾ രണ്ടുപേരും സ്തുതിഗീതങ്ങൾ പ്രസിദ്ധീകരിച്ചു.
സഹോദരൻ ജോഹാൻ മാഗ്നസ് (1749–80) മതേതര കവിതകൾ എഴുതി.
അന്ന മരിയ ലെൻ‌ഗ്രെൻ മതത്തിനെതിരായും പിതാവിന്റെ വികാരപരമായ മതവികാരങ്ങളോടുള്ള അനിഷ്ടത്തിലൂടെ പ്രബുദ്ധതയുടെ യുഗത്തിന്റെ യാഥാർത്ഥ്യത്തെ അനുകൂലിച്ചും മാറി.
എന്നാൽ അവരുടെ മാനവികതയും സാമൂഹ്യനീതിയോടുള്ള അഭിനിവേശവും അവരുടെ പിതാവിന്റെ സ്വാധീനത്തിന് കാരണമായിട്ടുണ്ട്.
അവരുടെ സാമൂഹിക വീക്ഷണങ്ങളിൽ, അവർക്ക് തൊഴിലാളിവർഗങ്ങളോട് സഹതാപം തോന്നി.
പ്രഭുക്കന്മാരുടെ പൂർവികരെ എതിർത്തു.
ലളിതവും വിനീതവുമായ ജീവിതശൈലിക്ക് അനുയോജ്യമായ "തേർഡ് എസ്റ്റേറ്റിന്റെ" വക്താവായി പ്രവർത്തിച്ചു.
കൂടുതൽ വായനയ്ക്ക് (in Swedish) Anna Maria Lenngren – Svenskt biografiskt handlexikon (in Swedish) Anna Maria Lenngren – Nordisk Familjebok (2nd edition) അന്ന മരിയ ലെൻ‌ഗ്രെൻ at Svenskt kvinnobiografiskt lexikon അവലംബം പുറംകണ്ണികൾ (in Swedish) Samlade Skaldeförsök – Anna Maria Lenngren's collected works
അന്ന ബ്രൂമാൾ
പെൻസിൽവാനിയയിലെ വുമൺസ് മെഡിക്കൽ കോളേജിൽ പ്രസവചികിത്സ പഠിപ്പിച്ചിരുന്ന ഒരു അമേരിക്കൻ പ്രസവചികിത്സകയും സർജനും അദ്ധ്യാപകയുമായിരുന്നു അന്ന എലിസബത്ത് ബ്രൂമാൾ (മാർച്ച് 4, 1847 - ഏപ്രിൽ 4, 1931) ഇംഗ്ലിഷ്: Anna Elizabeth Broomall .
സ്ഥിതി അമേരിക്കയിലെ ആദ്യത്തെ മാതൃ ആരോഗ്യ , പ്രിനാറ്റൽ കെയർ ക്ലിനിക്ക് ഫിലാഡൽഫിയയിലെ വുമൺസ് ഹോസ്പിറ്റലിൽ അവർ സ്ഥാപിക്കുകയും ജനനമരണനിരക്ക് കുറയ്ക്കുന്നതിന് ശസ്ത്രക്രിയാ നവീകരണങ്ങൾ ഉപയോഗിക്കുകയും ചെയ്തു.
1847-ൽ ജനിച്ച അന്ന പെൻസിൽവാനിയയിലെ ഡെലവെയർ കൗണ്ടിയിലെ അപ്പർ ചിചെസ്റ്റർ ടൗൺഷിപ്പിലാണ് വളർന്നത്.
അവളുടെ മാതാപിതാക്കൾ ജോൺ മാർട്ടിൻ ബ്രൂമാൾ , ഒരു അഭിഭാഷകൻ, സംസ്ഥാന പ്രതിനിധി, ഭാവി യുഎസ് കോൺഗ്രസ് അംഗം എന്ന നിലയിൽ പ്രശസ്തനും അമ്മ എലിസബത്ത് (ബൂത്ത്) ബ്രൂമാളുമായിരുന്നു.
അവൾക്ക് ഒരു വയസ്സുള്ളപ്പോൾ അവളുടെ അമ്മ മരിച്ചു, 1853 ൽ അച്ഛൻ പുനർവിവാഹം കഴിക്കുന്നതുവരെ അവളെ അമ്മായിയും അമ്മാവനും വളർത്തി.
പെൻസിൽവാനിയയിൽ വിദ്യാഭ്യാസം നേടിയ അവർ ചെസ്റ്ററിലെ ഒരു സ്വകാര്യ സ്കൂളിലും പിന്നീട് കെന്നറ്റ് സ്ക്വയറിലെ കെന്നറ്റ് അക്കാദമിയിലും ഒടുവിൽ ബ്രിസ്റ്റോളിലെ ബ്രിസ്റ്റോൾ ബോർഡിംഗ് സ്കൂളിലും പഠിച്ചു, 1866-ൽ ബിരുദം നേടി.
ഒരു ക്വാക്കർ , ജോൺ മാർട്ടിൻ ബ്രൂമാൾ സ്ത്രീകളുടെ വോട്ടവകാശത്തെയും ഉന്നത വിദ്യാഭ്യാസത്തെയും പിന്തുണച്ചു, ഒരു ഫിസിഷ്യൻ ആകാൻ ആഗ്രഹിക്കുന്നുവെന്ന് മകൾ പറഞ്ഞപ്പോൾ, അവളോട് ഒരു നല്ല ഒരു ഫിസിഷ്യൻ ആകാൻ പറഞ്ഞു.
അന്ന  19-ആം വയസ്സിൽ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേരുകയും 1871-ൽ ഡോക്ടർ ഓഫ് മെഡിസിനിൽ ബിരുദം നേടുകയും ചെയ്തു, രണ്ട് വർഷത്തെ മെഡിക്കൽ കോഴ്സ് ആവർത്തിക്കാൻ അവൾ തീരുമാനിച്ചു.
അവളുടെ പഠനച്ചെലവുകൾക്കായി അവൾ കോളേജിൽ ജോലി ചെയ്തു, തറ വൃത്തിയാക്കൽ, തീയിടൽ, കൽക്കരി കൊണ്ടുപോകൽ തുടങ്ങിയ വീട്ടുജോലികൾ ചെയ്തു.
ബ്രൂമോളും മറ്റ് എട്ട് മെഡിക്കൽ വിദ്യാർത്ഥികളുമാണ് പെൻസിൽവാനിയ ഹോസ്പിറ്റലിൽ ആദ്യമായി പ്രഭാഷണങ്ങളിൽ പങ്കെടുത്തത്.
പുരുഷ മെഡിക്കൽ വിദ്യാർത്ഥികൾ അവരുടെ ആദ്യ സന്ദർശന വേളയിൽ കെട്ടിടത്തിൽ നിന്ന് സ്ത്രീകളെ പരിഹസിക്കുകയും ചീത്തവിളിക്കുകയും തുപ്പുകയും ചെയ്തു.
എന്നിരുന്നാലും, ഒമ്പത് സ്ത്രീകളും പീഡനത്തെ അതിജീവിക്കുകയും പ്രഭാഷണങ്ങളിൽ പങ്കെടുക്കുകയും ചെയ്തു, ഒടുവിൽ ചില പുരുഷന്മാരിൽ നിന്ന് പകയോടെ സഹിഷ്ണുതയും ക്ഷമാപണവും പോലും സ്വീകരിച്ചു.
അന്ന  ഹോസ്പിറ്റൽ ലെക്ചർ സീരീസ് പൂർത്തിയാക്കി, തുടർന്ന് ഫിലാഡൽഫിയയിലെ വുമൺസ് ഹോസ്പിറ്റലിൽ ഒരു വർഷത്തെ ഇന്റേൺഷിപ്പ് പൂർത്തിയാക്കി.
വിയന്നയിലെ കാൾ ബ്രൗണിന്റെ കീഴിൽ പ്രസവചികിത്സ പഠിക്കാനും പാരീസിലെ പ്രമുഖ ഫ്രഞ്ച് പ്രസവചികിത്സവിദഗ്ധരുമായി പരിശീലനം നേടാനും അവർ യൂറോപ്പിലേക്ക് പോയി.
1874-ൽ ഫിലാഡൽഫിയയിൽ തിരിച്ചെത്തിയ അവർ ഫിലാഡൽഫിയയിലെ വുമൺസ് ഹോസ്പിറ്റലിൽ ഫിസിഷ്യൻ ആയി ജോലിയിൽ പ്രവേശിച്ചു.
1874 മുതൽ 1883 വരെ, അന്ന  വുമൺസ് ഹോസ്പിറ്റലിലെ ചീഫ് റസിഡന്റ് ഫിസിഷ്യനായിരുന്നു, 1875-ൽ പ്രസവചികിത്സയുടെ ഇൻസ്ട്രക്ടറായി നിയമിതനായി.
അവളുടെ ഉപദേഷ്ടാവായ ഡോ. എമെലിൻ ഹോർട്ടൺ ക്ലീവ്‌ലാൻഡ് 1879-ൽ അന്തരിച്ചതിനെത്തുടർന്ന് അവർ പ്രസവചികിത്സയുടെ പൂർണ്ണ പ്രൊഫസറും അധ്യക്ഷയുമായി.
1883-ൽ വുമൺസ് ഹോസ്പിറ്റലിലെ മുഴുവൻ സമയ ചുമതലകൾ ഉപേക്ഷിച്ച ശേഷം, അന്ന  വാൾനട്ട് സ്ട്രീറ്റിലെ വീട്ടിൽ ഒരു സ്വകാര്യ പ്രാക്ടീസ് സ്ഥാപിക്കുകയും ഫിലാഡൽഫിയയിലെ ഫ്രാങ്ക്ഫോർഡിലുള്ള ഫ്രണ്ട്സ് ഹോസ്പിറ്റലിൽ ഗൈനക്കോളജിസ്റ്റായി ജോലി ചെയ്യുകയും ചെയ്യുകയും ചെയ്തു.
1890-ൽ, പ്രഭാഷണങ്ങൾ നടത്താനും മെഡിക്കൽ സൗകര്യങ്ങൾ പരിശോധിക്കാനും മെഡിക്കൽ മിഷനറി ഡ്യൂട്ടിയിലുള്ള മുൻ വിദ്യാർത്ഥികളെ സന്ദർശിക്കാനും അവർ ചൈനയിലേക്കും ഇന്ത്യയിലേക്കും പോയി.
എല്ലാവർക്കും പ്രിയപ്പെട്ട അധ്യാപികയായി 1904 ൽ പ്രാക്ടീസിൽ വിരമിക്കുന്നതുവരെ പഠിപ്പിക്കുകയും വുമൺസ് മെഡിക്കൽ കോളേജ് ഒബ്‌സ്റ്റട്രിക്‌സ് വിഭാഗത്തിന്റെ അധ്യക്ഷയായി തുടരുകയും ചെയ്തു.
1892-ലെ വസന്തകാലത്ത്, ഒരു സാങ്കൽപ്പിക ശിശുഹത്യ കേസിന്റെ മോക്ക് ട്രയലുകൾ സംഘടിപ്പിച്ചപ്പോൾ അവൾ മാധ്യമ കോളിളക്കം സൃഷ്ടിച്ചു.
റഫറൻസുകൾ ↑ ↑ ↑ ↑ {{ cite web }} : | archive-date= / | archive-url= timestamp mismatch; 2022-09-14 suggested ( help ) ↑ {{ cite web }} : | archive-date= / | archive-url= timestamp mismatch; 2022-09-14 suggested ( help ) ↑ ↑ ↑ ↑ ↑ ↑ ↑ {{ cite web }} : | archive-date= / | archive-url= timestamp mismatch; 2022-09-14 suggested ( help ) ↑
അന്ന മരിയ വാക്കർ ഇംഗ്ലീഷ് വിലാസം https://ml.wikipedia.org/wiki/Anna_Maria_Walker അകാന്തെഫിപ്പിയം ബികോളർ അന്ന മരിയ വാക്കർ ചിത്രീകരിച്ച വാട്ടർ കളർ ചിത്രം
അന്ന മരിയവാക്കർ (1778-1852), ഭർത്താവ് കേണൽ ജോർജ് വാറൺ വാക്കർ (1778-1843)  എന്നിവർ 1830 നും 1838 നും ഇടയിൽ സസ്യങ്ങളുടെ വിപുലമായ ശേഖരങ്ങൾ കണ്ടെത്തിയ സിലോണിലെ സ്കോട്ടിംഗ് ബൊട്ടാണിസ്റ്റുകളായിരുന്നു.
ഒട്ടേറെ പന്നച്ചെടികളും ഓർക്കിഡുകളുമാണ് ഇവർ രേഖപ്പെടുത്തിയിട്ടുള്ളത്.
സർ വില്യം ജാക്ക്സൺ ഹുക്കറുടെ പേരിനോടൊപ്പമാണ് ഇവർ അറിയപ്പെട്ടിരുന്നത്.
റോബർട്ട് വൈറ്റ് പോലുള്ള പ്രദേശത്തെ മറ്റു സസ്യശാസ്ത്രജ്ഞരുമായി അവർ ബന്ധപ്പെട്ടു പ്രവർത്തിച്ചു.
അന്ന മരിയ ഒരു മികച്ച സസ്യശാസ്ത്രജ്ഞയായിരുന്നു.
അവർ പലതരം ഓർക്കിഡുകളെക്കുറിച്ചും വിവരിച്ചു.
വാനില വാക്കേറിയെ , ലിപരിസ് വാക്കേറിയെ , ട്രൈക്സ്സ്പർമം വൊക്കേരി എന്നിവ ഇവർ പേർ നല്കിയ സസ്യസ്പീഷീസുകളാണ്.
ജീവചരിത്രങ്ങൾ
അന്ന മരിയ പാറ്റൺ 1778-ൽ സ്കോട്ട്ലൻഡിലെ ഫൈഫ്നിലെ കിനാൽഡിയിൽ ജനിച്ചിരിയ്ക്കാം എന്നു കരുതുന്നു.
കേണൽ റോബർട്ട് പറ്റോണിന്റെയും കോൺസ്റ്റന്റിയ അഡ്രിന സാലി മാപിൾടോഫ്റ്റിന്റെയും പത്ത് മക്കളിൽ മൂന്നാമത്തെ മകളായിരുന്നു അന്ന.
മൂന്നു ഗവർണർ ജനറൽമാരുടെയും വാറൻ ഹസ്റ്റിംഗിന്റെ അവസാനത്തെ സൈനിക സെക്രട്ടറിയായിരുന്നു പാറ്റൺ.
കുടുംബത്തിന്റെ വേരുകൾ തിരികെ കൊണ്ടുവരാൻ  വേണ്ടത്ര പണം കിനാൽഡിയിൽ അദ്ദേഹത്തിനുണ്ടായിരുന്നു.
പിതാവ് ഫിലിപ്പ് പാറ്റൺ ആഡം സ്മിത്തിന്റെ സുഹൃത്ത് ആയിരുന്നു.
1797-ൽ പാറ്റൺസ് എഡിൻബർഗിലെ കാസ്റ്റിൽ സ്ട്രീറ്റിലേക്ക് മാറി, അവിടെ അവർ സാഹിത്യ സമൂഹത്തിൽ പ്രവേശിച്ചു.
അന്ന റവ.
സിഡ്നി സ്മിത്തിന്റെ പ്രഭാഷണങ്ങളിൽ പങ്കെടുത്തു.
അദ്ദേഹത്തിന്റെ സാമ്പത്തിക സ്ഥിതി കുറയുകയും കിനാൾഡിയിൽ നിന്ന് പുറത്താക്കുകയും ചെയ്തു.
1801-ൽ കേണൽ പാറ്റനെ തെക്കൻ അറ്റ്ലാന്റിക് ദ്വീപായ സെന്റ് ഹെലീനയുടെ ഗവർണറായി നിയമിക്കുകയും ചെയ്തു.
അന്ന മരിയയും സഹോദരിമാരായ സാറയും ജെസ്സിയും അദ്ദേഹത്തോടൊപ്പം വീട്ടുകാര്യങ്ങൾ നോക്കുന്നതിനായി നിയമിക്കപ്പെട്ടു.
അവിടെ സഹോദരിമാർ വാലന്റിയ പ്രഭുവും അദ്ദേഹത്തിന്റെ കലാകാരൻ ഹെൻറി സാൾട്ടും ഉൾപ്പെടെയുള്ള വിശിഷ്ടാതിഥികളെ കണ്ടുമുട്ടി.
അവരുടെ പിതാവ് വില്യം ജോൺ ബർചെലിനെ ദ്വീപിന്റെ സസ്യശാസ്ത്രജ്ഞനായി നിയമിച്ചു.
അതിനാൽ അന്ന മരിയയ്ക്ക് സെന്റ് ഹെലീനയിൽ ആദ്യകാല ബൊട്ടാണിക്കൽ, കലാപരമായ പരിശീലനം ലഭിച്ചിരിക്കാം.
അവരുടെ സഹോദരി സാറാ ഒരു സൈനിക ഉദ്യോഗസ്ഥനെ വിവാഹം കഴിച്ചു.
പിന്നീട് അദ്ദേഹം സർ ഹെൻറി ടോറൻസായി .
മറ്റൊരു സഹോദരി ജെസ്സി ജോർജ്ജ് പാറ്റേഴ്സന്റെ മകൻ ഡണ്ടിക്കടുത്തുള്ള കാസ്റ്റിൽ ഹണ്ട്ലിയുടെ ഉടമയായ ഒരു മദ്രാസ് നബോബ് ജോൺ പാറ്റേഴ്സണെ വിവാഹം കഴിച്ചു.
അവരുടെ മാതൃക പിന്തുടരുമെന്ന് പ്രതീക്ഷിച്ച് അന്ന മരിയ ഇന്ത്യയിലേക്ക് പോയി.
അവിടെ ക്യാപ്റ്റൻ വാക്കറിനെ വിവാഹം കഴിച്ചു.
1819-ൽ അവർ സിലോണിലേക്ക് മാറി.
1820-ൽ അന്ന മരിയ ആദംസ് കൊടുമുടിയിൽ കയറി.
ആദംസ് കൊടുമുടി കയറിയ ആദ്യത്തെ വെളുത്ത സ്ത്രീയായിരുന്നു അന്ന.
ജോർജ്ജ് വാറൻ വാക്കർ, 1778 മാർച്ച് 25 ന്  നോർത്തല്ലെർട്ടൺ വികാരി റവ.
ബെഞ്ചമിൻ വാക്കർ, യോർക്ക്ഷയർ, ഇസബെല്ല (നീ വാറൻ) എന്നിവരുടെ ആറാമത്തെ മകനായി ജനിച്ചു.
1799-ൽ ബ്രിട്ടീഷ് ആർമിയിൽ പ്രവേശിച്ച അദ്ദേഹം 1801-ൽ എട്ടാമത്തെ റെജിമെന്റ് (ലൈറ്റ്) ഡ്രാഗൺസിൽ (കിംഗ്സ് റോയൽ ഐറിഷ്) ലെഫ്റ്റനന്റായി നിയമിതനായി.
അടുത്ത വർഷം അവരോടൊപ്പം ഇന്ത്യയിലേക്ക് പോയി.
രണ്ടാം ആംഗ്ലോ-മറാത്ത യുദ്ധത്തിൽ ജനറൽ തടാകത്തിന് കീഴിലും, ആംഗ്ലോ-ഗൂർഖ യുദ്ധത്തിൽ മേജർ ജനറൽ സർ റോബർട്ട് റോളോ ഗില്ലസ്പിയിലും അദ്ദേഹം സജീവ സേവനം അനുഷ്ഠിച്ചു.
1809 ജൂലൈ 20 ന് അദ്ദേഹം ഇന്നത്തെ ഉത്തർപ്രദേശിലെ ചുനാറിൽ അന്ന മരിയ പാറ്റനെ വിവാഹം കഴിച്ചു.
1818-ൽ ലഫ്റ്റനന്റ് കേണലായി സ്ഥാനക്കയറ്റം ലഭിച്ചു.
അടുത്ത വർഷം സിലോണിലെ ഡെപ്യൂട്ടി അഡ്ജ്യുട്ടന്റ് ജനറലായി നിയമിതനായി.
1838 ഒക്ടോബർ വരെ വാക്കർമാർ അവിടേക്ക് മാറി അവിടെ താമസിച്ചു.
21-ാമത് റെജിമെന്റ് ഓഫ് നോർത്ത് ബ്രിട്ടീഷ് ഫ്യൂസിലിയേഴ്സിന്റെ കമാൻഡറായി വാക്കർ നിയമിതനായി.
മദ്രാസിൽ നിന്ന് അദ്ദേഹം ബംഗാളിലേക്ക് പോയി.
1840-ൽ അദ്ദേഹത്തെ മീററ്റ് സ്റ്റേഷന്റെ കമാൻഡറായി ബ്രിഗേഡിയറായി നിയമിച്ചു (അപ്പോഴേക്കും ഈസ്റ്റ് ഇൻഡീസ് സ്ഥാപനത്തിൽ മേജർ ജനറൽ പദവി വഹിച്ചിരുന്നു).
1843 വരെ 21-ാമത്തെ മദ്രാസ് പ്രസിഡൻസിയിലേക്ക് മാറ്റപ്പെട്ടു.
ഒരു പുതിയ കമാൻഡിനായി കാത്തിരിക്കുമ്പോൾ 1843 ഡിസംബർ 4 ന് മദ്രാസിലെ സെന്റ് തോമസ് മൗണ്ടിൽ വച്ച് അദ്ദേഹം മരിച്ചു.
അവിടെ അദ്ദേഹത്തെ അടക്കം ചെയ്തു.
അദ്ദേഹത്തിന്റെ വിധവ നോർത്തല്ലെർട്ടൺ പള്ളിയിൽ ഒരു മ്യൂറൽ ടാബ്‌ലെറ്റ് സ്ഥാപിച്ചു.
പ്രസിദ്ധീകരണങ്ങൾ [Walker, A.W] (1835).
Journal of an ascent to the summit of Adam's Peak, Ceylon.
Companion to the Botanical Magazine 1: 3–14.
Walker, A.W[arren] (1840).
Journal of a tour in Ceylon.
Journal of Botany 2: 223–56.
അവലംബം പുറം കണ്ണികൾ Letters to Hooker - 1 2 3 Book on the lives of the Walkers: Colonel and Mrs Walker: Ceylon 1830–1838
അംഗവൈകല്യം ഇംഗ്ലീഷ് വിലാസം https://ml.wikipedia.org/wiki/Disability അന്താരാഷ്ട്ര ചിഹ്നം സയാമീസ് ഇരട്ടകൾ
അവയവങ്ങൾ പൂർണവളർച്ച പ്രാപിക്കാത്തതുകൊണ്ടോ ഛേദിക്കപ്പെടുന്നതുകൊണ്ടോ രോഗഫലമായോ ശരീരത്തിനുണ്ടാകുന്ന രൂപവൈകല്യത്തെയാണ് അംഗവൈകല്യം എന്നു് പറയുന്നത്.
ഇത് ഒന്നോ അതിലധികമോ അവയവങ്ങളെ ബാധിക്കാം.
രൂപവൈകല്യങ്ങളെ പ്രധാനമായി രണ്ടായി തരംതിരിക്കാം.
ജന്മനായുള്ളവ ജനനാനന്തരം ഉണ്ടാകുന്നവ.
ജൻമനായുള്ള രൂപവൈകല്യങ്ങൾ
ജൻമനായുള്ള ചില പ്രധാന രൂപവൈകല്യങ്ങളുടെ വിവരണം താഴെ ചേർക്കുന്നു.
ഒട്ടിച്ചേർന്ന ഇരട്ടക്കുട്ടികൾ
ഒട്ടിച്ചേർന്ന ഇരട്ടകുട്ടികളുടെ മുൻഭാഗമോ പിൻഭാഗമോ പൂർണമായോ ഭാഗികമായോ ഒട്ടിച്ചേർന്നിരിക്കാം.
ഇങ്ങനെയുള്ള ഇരട്ടകുട്ടികളെ സയാമീസ് ഇരട്ടകൾ (Conjoined twins) എന്നു പറയുന്നു.
ശരീരത്തിനുള്ളിലെ അവയവങ്ങൾ രണ്ടു കുട്ടികൾക്കും വെവ്വേറെയുണ്ടെങ്കിൽ ഈ കുട്ടികളെ ശസ്ത്രക്രിയ ചെയ്തു വേർപെടുത്താവുന്നതാണ്.
ചിലപ്പോൾ പ്രധാനപ്പെട്ട ശരീരാവയവങ്ങൾ രണ്ടു കുട്ടികൾക്കുംകൂടി ഒന്നുമാത്രമേ കാണുകയുള്ളു.
ഇങ്ങനെയുള്ള ഇരട്ടക്കുട്ടികൾക്ക് വെവ്വേറെയുള്ള ജീവിതം അസാധ്യമാണ്.
അനെൻസെഫാലി
തലയോടിന്റെ മുകൾഭാഗം ഇല്ലാതിരിക്കുകയും തലച്ചോറ് വളർച്ച പ്രാപിക്കാതിരിക്കുകയും ചെയ്യുന്ന മാരകമായ ഒരു രൂപവൈകല്യമാണിത്.
ഇതിനെ അനെൻസെഫാലി (Anen-cephaly) എന്നാണ് ഇതിനെ അറിയപ്പെടുന്നത്.
ക്രേനിയോബൈഫിഡം
തലയോടിലെ എല്ലുകൾ പൂർണമായി യോജിക്കാതിരിക്കുന്ന ഒരു അവസ്ഥയക്കാണ് ക്രേനിയോബൈഫിയം (Craniobifidum).
തലയോടിലെ വിടവിൽ കൂടെ തലച്ചോറ് പുറത്തേക്ക് തള്ളിവരികയും ചെയ്യാറുണ്ട്.
തലച്ചോറിന്റെ ബാഹ്യാവരണം മാത്രം പുറത്തേക്കു തള്ളിയാൽ അതിന് മെനിൻജോസീൽ (meningocele) എന്നും, തലച്ചോറിന്റെ ഭാഗം കൂടിയുണ്ടെങ്കിൽ അതിന് മെനിൻജോഎൻസെഫലോസീൽ (Meningoence-phalocele) എന്നും പറയുന്നു.
ഇനെൻസെഫാലി
തലയോടിന്റെ പുറകിലുള്ള വിടവ് കഴുത്തിലെ കശേരുക്കളെ ബാധിക്കുക മൂലമുണ്ടാകുന്ന രൂപവൈകല്യത്തെ ഇനെൻസെഫാലി (Inencephaly) എന്നറിയപ്പെടുന്നു.
സ്പൈനാ ബൈഫിഡാ
കശേരുക്കളുടെ പിൻഭാഗം യോജിക്കാതിരിക്കുന്ന അവസ്ഥയ്ക്ക് സ്പൈനാ ബൈഫിഡാ (Spina bifida) എന്നു പറയുന്നു.
ഇത് ഒന്നോ അതിലധികമോ കശേരുക്കളെ ബാധിക്കാവുന്നതാണ്.
ഈ വിടവിൽക്കൂടി തലച്ചോറിന്റെ ആവരണം പുറത്തേക്കുവരാവുന്നതാണ് (meningocele).
കൂടുതൽ മാരകമായ അവസ്ഥകളിൽ സുഷ്മ്നെതന്നെ പുറത്തേക്ക് വരികയും (myelocele) ചെയ്യും.
ഹൈഡ്രോസെഫാലസ്
മസ്തിഷ്കമേരുദ്രവത്തിന്റെ (Cerebrospinal fluid) ശരിയായ സംക്രമണത്തിനു തടസ്സം നേരിടുമ്പോൾ ഹൈഡ്രോസൈഫാലസ് (Hydrocephalus) എന്ന വൈകല്യം ഉണ്ടാകുന്നു.
സാധാരണയായി ഈ തടസ്സം അക്വിഡക്റ്റ് ഒഫ് സിൽവിയസിൽ (Aqueduct of silvius) ആണ് ഉണ്ടാക്കുന്നത്.
കുട്ടിയുടെ തല വളരെ വലുതാവുകയും കണ്ണുകൾ കുഴിഞ്ഞിരിക്കുകയും ചെയ്യുന്നത് ഇതിന്റെ ലക്ഷണങ്ങളാണ്.
ഡൗൺസ് സിൻഡ്രോം
മുൻകാലങ്ങളിൽ മംഗോളിസം എന്ന പേരിൽ അറിയപ്പെട്ടിരുന്ന ഡൗൺസ് സിൻഡ്രോം (Down'sb Syndrome) എന്ന ജനിതക രോഗമുളള വ്യക്തികളിൽ എല്ലാ കോശങ്ങളിലും 46 നുപകരം 47 ക്രോമസോമുകളുണ്ടായിരിക്കും.
ഈ അധിക ക്രോമസോം 21-ാമത്തെ ജോടിയിലാണ് കാണുന്നത്.
ഡൌൺസ് സിൻഡ്രോം ഉള്ള വ്യക്തികളുടെ തല സാമാന്യത്തിലും ചെറുതും ഉരുണ്ട് പരന്നതും ആണ്.
വലിപ്പം കുറഞ്ഞ വായിലൂടെ നാക്ക് പുറത്തേക്ക് തള്ളിയിരിക്കുന്നത് സാധാരണമാണ്.
തലച്ചോറിന്റെ വളർച്ച അപൂർണമായതുകൊണ്ട് ഈ കുട്ടികളിൽ ബുദ്ധിമാന്ദ്യം ഉണ്ടാകാറുണ്ട്.
പ്രായമായ സ്ത്രീകളുടെ കടിഞ്ഞൂൽപ്രസവത്തിലുളള കുട്ടികളിലാണ് ഈ വൈകല്യം കൂടുതലായി കണ്ടുവരുന്നത്.
മാർഫൻസ് സിൻഡ്രോം
അസ്ഥി , കണ്ണ് , ഹൃദയം , രക്തക്കുഴലുകൾ എന്നീ അവയവങ്ങളിൽ വൈകല്യങ്ങൾ ഉളവാക്കുന്ന മാർഫൻസ് സിൻഡ്രോം (Marfan's syndrome) ജനിതകരോഗത്തെപറ്റി ആദ്യമായി വിവരിച്ചത് മാർഫൻ എന്ന ശാസ്ത്രജ്ഞനാണ് (1896).
ഉയരംകൂടിയ ശരീരപ്രകൃതി, നീളംകൂടിയ കൈകാലുകൾ, മാംസപേശികളുടെ ശക്തിക്കുറവ്, കണ്ണിലെ കാചത്തിന്റെ സ്ഥാനംതെറ്റൽ, വലിയ രക്തധമനികളിൽ വീക്കം ഇവയാണ് ഈ രോഗത്തിന്റെ ലക്ഷണങ്ങൾ.
ഹൃദയവൈകല്യങ്ങൾ
ഹൃദയത്തിലെ അറകളെ തമ്മിൽ വേർതിരിക്കുന്ന ഭിത്തിയിൽ വിടവുണ്ടാകുക (inter-artrial and inter-ventricular septal defects), പ്രധാന രക്തധമനികളുടെ ഉദ്ഭവത്തിൽ വ്യത്യാസമുണ്ടാകുക (transposition of great vessels), ഗർഭസ്ഥശിശുവിലുള്ള ഡക്റ്റസ് ആർടീരിയോസസ് എന്ന രക്തധമനി ജനനശേഷം അപ്രത്യക്ഷമാകാതിരിക്കുക (patent ductus arteriosis), മഹാധമനിയുടെ ഒരു ഭാഗം ചുരുങ്ങിയിരിക്കുക (coarctation of the Aorta), ഹൃദയത്തിലെ വാൽവുകളുടെ എണ്ണത്തിലോ സ്ഥാനത്തിനോ വ്യത്യാസമുണ്ടാകുക എന്നിവയാണ് ഹൃദയത്തെ ബാധിക്കുന്ന പ്രധാന വൈകല്യങ്ങൾ.
അസ്ഥിവൈകല്യങ്ങൾ
എല്ലുകളുടെ വളർച്ചയിലുള്ള അപാകതകൊണ്ട് എല്ലുകൾ വേഗം പൊട്ടിപ്പോകുന്ന ഓസ്റ്റിയോജെനിസിസ് ഇംപെർഫെക്റ്റ(Osteogenisis imperfecta)യും അക്കോൺഡ്രോപ്ളാസിയ(Achondroplasia)യും ആണ് പ്രമുഖ ജന്മസിദ്ധ അസ്ഥിവൈകല്യങ്ങൾ.
അക്കോൺഡ്രോപ്ളാസിയ സ്ത്രീകളിലാണ് കൂടുതലായി കണ്ടുവരുന്നത്.
എല്ലുകളുടെ വളർച്ചയെ ബാധിക്കുന്ന ഒരു വൈകല്യമാണ് ഇത്.
കൈകാലുകൾ വളരെ ചെറുതായിരിക്കുക, തല കൈകാലുകളെ അപേക്ഷിച്ചു വലിപ്പം കൂടിയിരിക്കുക, മൂക്കു പതിഞ്ഞിരിക്കുക ഇവയാണ് പ്രധാന ലക്ഷണങ്ങൾ.
കൈകാലുകളുടെ വളർച്ചയിൽ വേറെയും പല വൈകല്യങ്ങളും ഉണ്ടാകാം.
ജന്മനാൽ ഒന്നോ അതിലധികമോ കൈകാലുകൾ ഇല്ലാതിരിക്കുന്ന അവസ്ഥയ്ക്ക് എമീലിയ (Amelia) എന്നും കാലുകൾ രണ്ടും ഒട്ടിച്ചേർന്നിരിക്കുന്ന അവസ്ഥയ്ക്ക് സിരോണോമീലിയ (Sironomelia) എന്നും പറയുന്നു.
രണ്ടു കാലുകൾക്കുപകരം നടുവിൽ ഒരു കാൽ മാത്രം ഉണ്ടായിരിക്കുന്ന സ്ഥിതിവിശേഷമാണ് മോണോമീലിയ (Monomelia).
പോളീഡാക്റ്റിലി
പാദങ്ങൾ വളഞ്ഞിരിക്കുന്ന അവസ്ഥയ്ക്ക് ടാലിപസ് (Talipes) എന്നു പറയുന്നു.
ഇതു പലവിധത്തിൽ ഉണ്ടാകാവുന്നതാണ്.
സിൻഡാക്റ്റിലി
കൈകളിലോ കാലുകളിലോ സാധാരണയിൽ കൂടുതൽ വിരലുകളുണ്ടാകുന്ന പോളിഡാക്റ്റിലി വളരെ സാധാരണയായി കണ്ടുവരുന്ന ഒരു വൈകല്യമാണ്.
ഒരു അഭംഗിക്കു കാരണം എന്നതിൽ കവിഞ്ഞ് ഇതിനു വലിയ പ്രാധാന്യമില്ല.
വിരലുകൾ തമ്മിൽ യോജിച്ചിരിക്കുന്ന അവസ്ഥയ്ക്ക് സിൻഡാക്റ്റിലി എന്നു പറയുന്നു.
വിരലുകളുടെ പ്രവർത്തനത്തെ ഇത് സാരമായി ബാധിക്കും.
കുറുകിയ കൈകാൽവിരലുകൾ ഉണ്ടാകുന്ന ബ്രാക്കി ഫലാൻജി മറ്റൊരു സാധാരണ വൈകല്യമാണ്.
ദഹനേന്ദ്രിയവൈകല്യങ്ങൾ
അന്നനാളത്തിന്റെയോ കുടലിന്റെയോ ഏതെങ്കിലും ഭാഗം പൂർണ വളർച്ച പ്രാപിക്കാതിരിക്കാറുണ്ട്.
ഇതിന് അട്രീസിയ (Atresia) എന്നു പറയുന്നു.
കടിഞ്ഞൂൽ കുട്ടികളിലുണ്ടാകുന്ന ഒരു വൈകല്യം ആമാശയത്തിന്റെ ഒരു ഭാഗം ചുരുങ്ങിപ്പോകുക എന്നതാണ് (congenital pyloric stenosis).
എപ്പോഴുമുള്ള ഛർദി ഇതിന്റെ ഒരു പ്രധാനലക്ഷണമാണ്.
വൻകുടലിന്റെ ഒരു ഭാഗം വളരെ വലുതായിരിക്കുന്ന അവസ്ഥയ്ക്ക് മെഗാകോളൻ (megacolon) എന്നു പറയുന്നു.
ഇതും ജൻമനാ ഉണ്ടാകുന്ന ഒരു വൈകല്യമാണ്.
ഗർഭസ്ഥശിശുവിലെ വിറ്റെലോ-ഇന്റസ്റ്റൈനൽ ഡക്ട് (vitello-Intestinal duct) ജനിച്ചതിനുശേഷവും അപ്രത്യക്ഷമാകാതിരുന്നാൽ മെക്കൽസ്ഡൈവേർട്ടിക്കുലം (Meckel's diverticulam) എന്ന വൈകല്യം ഉണ്ടാകുന്നു.
സാധാരണയായി കണ്ടുവരുന്ന മറ്റൊരു ദഹനേന്ദ്രിയവൈകല്യമാണ് മലദ്വാരം അടഞ്ഞിരിക്കുന്ന അവസ്ഥ (Imperforate anus).
വൃക്കകളുടെ വൈകല്യങ്ങൾ
ചില കുട്ടികളിൽ വൃക്കകൾ രണ്ടും ഒന്നിച്ചു കൂടിയിരിക്കുന്നതായി കാണാം.
ഇതിനെ ഹോഴ്സ് ഷൂ കിഡ്നി (horse shoe kidney) എന്നു പറയുന്നു.
ഒരു വൃക്കയിൽനിന്നും ഒന്നിലധികം മൂത്രക്കുഴലുകൾ ഉദ്ഭവിക്കുന്നതാണ് വേറൊരു വൈകല്യം.
മൂത്രാശയം പുറത്തേയ്ക്കു കാണുന്ന അവസ്ഥയ്ക്ക് എക്ടോപിയ വെസിക്ക (ectopia vesica) എന്നു പറയുന്നു.
കണ്ണ്, വായ ഇവയുടെ വൈകല്യങ്ങൾ
കണ്ണുകൾ ഇല്ലാതിരിക്കുക, ചെറുതായിരിക്കുക, കണ്ണിന്റെ കാചം വെളുത്തിരിക്കുക, കൺപോളകളില്ലാതിരിക്കുക ഇവയാണ് കണ്ണിനെ ബാധിക്കുന്ന വൈകല്യങ്ങൾ.
ചുണ്ടുകൾക്കുണ്ടാകുന്ന ഒരു പ്രധാന വൈകല്യമാണ് മുയൽച്ചുണ്ട് (മുച്ചിറി).
ഗർഭസ്ഥശിശുവിൽ അഞ്ചുഭാഗങ്ങളായി രൂപംപ്രാപിക്കുന്ന മുഖത്തിന്റെ ചില ഭാഗങ്ങൾ തമ്മിൽ കൂടിച്ചേരാതെവരുമ്പോഴാണ് മുയൽച്ചുണ്ട് ഉണ്ടാകുന്നത്.
ഒരു വശത്തു മാത്രമായോ രണ്ടു വശത്തുമായോ ഈ വൈകല്യം ഉണ്ടാകാം.
മുച്ചിറിയുടെ പിളർപ്പു പൂർണമായോ അല്പമായോ ഉണ്ടാകാവുന്നതാണ്.
പൂർണമായ പിളർപ്പുള്ള കുട്ടികളുടെ മൂക്ക് പരന്നും നാസികാദ്വാരം വായോടുചേർന്നും ഇരിക്കും.
ഇങ്ങനെയുള്ള പല കുട്ടികളുടെയും അണ്ണാക്കും പിളർന്നിരിക്കും (Cleft Palate).
ഇവർ ആഹാരം കഴിക്കുമ്പോൾ അതിലൊരംശം മൂക്കിൽകൂടി പുറത്തേക്കു വരിക സാധാരണയാണ്.
വായുടെ വലിപ്പം അധികമാകുക, നാക്കിന്റെ അടിഭാഗം വായുമായി കൂടിച്ചേരുക (tongue tie) ഇവയാണ് വായിൽ ഉണ്ടാകാറുള്ള വൈകല്യങ്ങൾ.
വൈകല്യകാരണങ്ങൾ.
ജൻമനായുള്ള വൈകല്യങ്ങളുടെ കാരണങ്ങൾ പലതാണ്.
ഇവയെ രണ്ടായി തരംതിരിക്കാം.
ജീനുകളിലുണ്ടാകുന്ന വ്യതിയാനങ്ങൾ (genetic abnormalities), ഭ്രൂണത്തിന്റെ ചുറ്റുമുള്ള പരിതഃസ്ഥിതിയിലുണ്ടാകുന്ന മാറ്റങ്ങൾ.
ജീനുകളിലുണ്ടാകുന്ന വ്യതിയാനംകൊണ്ട് ഉണ്ടാകുന്നവ
കൈയിലോ കാലിലോ സാധാരണയിൽ കൂടുതൽ വിരലുകൾ ഉണ്ടാകുക, വിരലുകൾ തമ്മിൽ യോജിച്ചിരിക്കുക, നീളം കുറഞ്ഞ വിരലുകൾ ഉണ്ടാകുക, മാർഫൻസ് സിൻഡ്രോം, അക്കോൺഡ്രോപ്ളാസിയ ഇവ ഇതിനുദാഹരണങ്ങളാണ്.
ഭ്രൂണത്തിന്റെ ചുറ്റുമുള്ള പരിതഃസ്ഥിതിയിലുണ്ടാകുന്ന മാറ്റങ്ങൾ
അമ്മയുടെ പ്രായം ഒരു പ്രധാന ഘടകമാണ്.
ജൻമനായുള്ള വൈകല്യങ്ങൾ വളരെ പ്രായം കുറഞ്ഞതും പ്രായം കൂടിയതുമായ സ്ത്രീകളുടെ കുട്ടികളിലാണ് കാണുന്നത് (അതായത് 15 വയസ്സിനു താഴെയും 40 വയസ്സിനു മുകളിലും).
ഡൌൺസ് സിൻഡ്രോം ഇതിനൊരുദാഹരണമാണ്.
ഗർഭസമയത്ത് അമ്മയ്ക്കുണ്ടാകുന്ന രോഗങ്ങൾ ആണ് മറ്റൊന്ന് ഇതിൽ പ്രധാനപ്പെട്ടത് ജർമൻ മീസിൽസ് (German measles) എന്ന വൈറസ്രോഗമാണ്.
ഗർഭമുണ്ടായി ആദ്യത്തെ 3 മാസത്തിൽ ഈ രോഗമുണ്ടാവുകയാണെങ്കിൽ ഹൃദയം, കണ്ണ്, മൂക്ക്, ചെവി, പല്ല് ഇവയുടെ വൈകല്യങ്ങൾ കുട്ടികളിലുണ്ടാകുന്നു.
ഇതു കൂടാതെ മറ്റു പല വൈറസ്രോഗങ്ങളും ജൻമനായുള്ള വൈകല്യങ്ങൾക്ക് കാരണമായി പറയാറുണ്ട്.
ചികിത്സയ്ക്കായോ മറ്റു വിധത്തിലോ ഗർഭിണികൾ ഏല്ക്കുന്ന അണുപ്രസരം കുട്ടികളിൽ അംഗവൈകല്യം ഉണ്ടാക്കുന്നതിന് കാരണമാണ്.
ഗർഭിണികൾ അനാവശ്യമായി എക്സ്റേപരിശോധനയ്ക്കു വിധേയരാകരുത് എന്നു പറയുന്നത് ഇതുകൊണ്ടാണ്.
ഹിരോഷിമ, നാഗസാക്കി എന്നീ നഗരങ്ങളിൽ അണുബോംബിൽനിന്നുമുള്ള അണുപ്രസരമേറ്റ സ്ത്രീകളുടെ കുട്ടികളിൽ അംഗവൈകല്യങ്ങൾ സാധാരണയിൽ കൂടുതൽ കാണുന്നു.
സ്ത്രീകൾ ഗർഭകാലത്ത് ഔഷധങ്ങൾ, മയക്കുമരുന്നുകൾ ഇവ കഴിക്കുന്നത് കുട്ടികളിൽ അംഗവൈകല്യം ഉണ്ടാകുന്നതിനു കാരണമാകുന്നു.
ഉദാഹരണം താലിഡോമൈഡ് (Thali-domide) എന്ന ഔഷധമാണ്.
ഇതു വളരെ വികൃതമായ വൈകല്യങ്ങൾക്ക് (ഉദാ. കൈകാലുകളില്ലാത്ത കുട്ടികൾ) കാരണമാകാം.
എൽ.എസ്.ഡി. (L.S.D), മരിജുവാന (Marijuana) എന്നിവ പതിവായി ഉപയോഗിക്കുന്ന സ്ത്രീകളുടെ കുട്ടികളിൽ ശരീരവൈകല്യങ്ങൾ കൂടുതലായി കണ്ടുവരുന്നു.
അമ്മയുടെ രക്തത്തിലെ ഓക്സിജൻ അമിതമായി കൂടുകയോ കുറയുകയോ ചെയ്യുന്ന അവസ്ഥ ജൻമനായുള്ള വൈകല്യങ്ങൾക്ക് കാരണമാകുന്നു.
ഗർഭിണിയുടെ ആഹാരത്തിലെ മാംസ്യത്തിന്റെയും ജീവകങ്ങളുടെയും കുറവ് കുട്ടികളിൽ അംഗവൈകല്യം ഉണ്ടാകുന്നതിനുള്ള മറ്റൊരു കാരണമായി പറയാറുണ്ട്.
ജനനാനന്തരം ഉണ്ടാകുന്ന വൈകല്യങ്ങൾ
കുഷ്ഠം, സിഫിലിസ് ഇവയാണ് അംഗവൈകല്യത്തിനു നിദാനമായ പ്രധാനരോഗങ്ങൾ.
കുഷ്ഠരോഗം മൂലം കൈകാലുകളുടെ വിരലുകൾ അടർന്നുപോകുകയോ കൈകാലുകൾക്കോ മൂക്കിനോ വൈകല്യങ്ങൾ ഉണ്ടാവുകയോ ചെയ്യാം.
സിഫിലിസ് എന്ന രോഗംകൊണ്ട് പല്ലുകൾ, മൂക്ക്, അസ്ഥികൾ ഇവയ്ക്കു വൈകല്യങ്ങൾ ഉണ്ടാകാം.
തീപ്പൊള്ളൽ അംഗവൈകല്യത്തിനുള്ള മറ്റൊരു പ്രധാന കാരണമാണ്.
തീപ്പൊള്ളൽകൊണ്ടുണ്ടാകുന്ന പരുക്കുകൾ ഉണങ്ങുമ്പോൾ പൊള്ളലേറ്റ ശരീരഭാഗങ്ങൾ ചുരുങ്ങി വികൃതമായിത്തീരുന്നു.
സൌന്ദര്യവർദ്ധനവിനുവേണ്ടിയും മതപരമോ ആരോഗ്യപരമോ ആയ കാരണങ്ങൾക്കു വേണ്ടിയും ശിക്ഷാസമ്പ്രദായം എന്ന നിലയിലും അംഗവൈകല്യം വരുത്താറുണ്ട്.
അംഗവികലനം ഒരു ശിക്ഷയായി പല നിയമപദ്ധതികളും അംഗീകരിച്ചിരുന്നു.
കളവിന് കൈ വെട്ടിക്കളയുക, കണ്ണു കുത്തിപ്പൊട്ടിക്കുക, ചില ദുഷ്കർമങ്ങൾക്ക് വിരൽ ചെത്തിക്കളയുക, ചൂടുവയ്ക്കുക മുതലായവ ഇതിൽ പെടും.
ഒരു ചികിത്സാമാർഗ്ഗമായി അംഗവികലനം നടത്തുന്നത് പ്രധാനമായി മൂന്നു തരത്തിലുളള രോഗങ്ങൾക്കാണ്.
അർബുദം
ശരീരത്തിന്റെ ഏതെങ്കിലും ഭാഗത്ത് അർബുദം ബാധിച്ചാൽ ഒരു ചികിത്സാമാർഗ്ഗമെന്ന നിലയിൽ അർബുദം ബാധിച്ച ശരീരഭാഗത്തെ ശസ്ത്രക്രിയ മൂലം നീക്കം ചെയ്യന്നു.
കൈകാലുകൾ, സ്തനം, ആമാശയം, പുരുഷലിംഗം ഇവയിൽ അർബുദരോഗമുണ്ടാകുമ്പോൾ ആ ഭാഗം മുഴുവനായി വിഛേദിച്ചു കളയുന്നു (നോ: അർബുദം).
രക്തധമനികൾക്ക് ഉണ്ടാകുന്ന ചില രോഗങ്ങൾ
ശരീരത്തിന്റെ ഏതെങ്കിലും ഭാഗത്തേക്കുള്ള രക്തസംക്രമണം നിലയ്ക്കുകയും ആ ഭാഗം മരവിച്ച് ഉപയോഗശൂന്യമായിത്തീരുകയും ചെയ്യുന്ന സന്ദർഭങ്ങളിൽ ആ ഭാഗം മുറിച്ചുകളയുക പതിവാണ്.
ഗാൻഗ്രീൻ ഉണ്ടാകുമ്പോൾ കാലുകളുടെയോ കൈകളുടെയോ വിരലുകളോ കൈകാലുകൾതന്നെയുമോ മുറിച്ചുകളയാറുണ്ട്.